150 Sena Ilu 1866 — Is-sena ta' tliet Preposti f'Birkirkara Is-sena 1866 hija sena importanti fl-istorja tal-Parroċċa Elenjana, għax f'dik is-sena, wara xogħol li kien ilu għaddej sitt snin (1860-1866) bit-tħabrik tal-Prokuratur, il-Kanonku Dun Ġużepp Mifsud, tlesta x-xogħol kollu fuq l-istruttura tal-knisja. Iżda fl-istess sena, kif se naraw, il-Parroċċa Elenjana kellha tliet Preposti Arċiprieti. Fil-bidu tas-sena 1866 ir-ragħaj spiritwali kien il-Kan. Prepostu Dun Kalċ Agius li kien ħa l-pussess fil-21 ta' Diċembru 1853. Il-Prepostu Dun Kalċ kien tassew ir-ragħaj ta' merħla kbira. 150 sena ilu l-limiti tal-Parroċċa Elenjana kienu ferm akbar minn dawk ta' Ilum, għax minbarra t-territorju ta' Birkirkara proprja, fil-limiti tal-Parroċċa kien hemm ukoll it-territorju fejn illum hemm il-Parroċċi ta' Fleur-de-Lvs, Santa Venera, parti mill-Ħamrun, Tal-Pietà, l-Imsida, Ta' Xbiex, il-Gżira, Tas-Sliema, San Ġiljan, Pembroke, Tal-Ibraġ u San Ġwann. Territorju tassew kbir. Skont l-iStatus Animarum tal-1858, f'dan it-territorju kollu kien hemm joqogħdu madwar 6,239 ruħ. Sa tliet snin wara (1861) skont l-istess Status Animarum, il-popolazzjoni fit-territorju kollu kienet ta' madwar 9,000. Il-parti l-kbira tan-nies kienu joqogħdu f'Birkirkara propja, fejn il-Prepostu Agius kellu l-għajnuna ta' żewġ Viċi-Parroki. Iżda minbarra ż-żewġ Viċi-Parroki f'Birkirkara, kien hemm bżonn ukoll Viċi-Parroku residenti fl-Imsida, Viċendarju f'Tas-Sliema u Viċi-Parroku f'San Ġiljan: Vigarju Kurat Wara parrokat ta' aktar minn tnax-il sena, f'Marzu 1866, il-Prepostu Agius qagħad għall-konkors (eżami) ta' Kanonku Penitenzier tal-Katidral, ġie magħżul u ħa l-pussess fit-8 t'April 1855 Billi l-Prepositura kienet issa vakanti, wieħed mill-Viċi-Parroki, il-Kan. Battista Borg, ġie maħtur bħala Vigarju-Kurat u lilu ġiet fdata t-tmexxija tal-Parroċċa Elenjana sakemm jinħatar il-Prepostu l-ġdid. Fil-fatt il-Kan. Borg għammed għall-ewwel darba bħala Vigarju-Kurat fit-8 t' April 1866.5 Iżda minbarra li nħatar Vigarju-Kurat, il-Kan. Borg inħatar ukoll mill-Kurja biex jamministra d-dħul tal-Prepositura sakemm iddum vakanti. 2 A(rkivju) K(urja A(rċiveskovili), Viżta Pastorali Pace Forno 1858 f. 140v. $ A(rkivju) P(arrokkjali) B(irkirkara), Liber Baptizmatorum XIV (Frar 1860 - Mejju 1869). 7 A(rkivju) N(azzjonali) M(alta), CSG (04), Letter to Rev. Canon V. Galea DD, Nru 3454, 23-IV-1866. L-Ewwel Konkors Fis-26 t'April 1866, fil-Palazz tal-Isqof, sar il-konkors biex jinħatar il-Prepostu l-ġdid. Il-konkorrenti kienu tlieta: Dun Goffredo Xerri, Kanonku Kantur tal-Kolleġġjata ta' San Pawl Nawfragu tal-Belt Valletta, Dun Ġużepp Xerri minn Birkirkara, li kellu l-kariga ta' Viċi-Parroku f'San Ġiljan, kariga li kien ilu jokkupa mill-1849 u Dun Ġwann Bugeja DD minn Birkirkara, Ċerimonier tal-Kapitlu sa mill-1864. Kien applika wkoll, mhux biex jingħażel iżda kellu l-merti, Dun Ġwann Ebejer minn Ħal Balzan. Minn fost it-tliet konkorrenti ngħażel iż-żagħżugħ saċerdot Dun Ġwann Buġeja minn Birkirkara.5 Il-Prepostu l-ġdid kien twieled f'Birkirkara fil-31 ta' Awwissu 18387 u ġie ordnat saċerdot fil-21 ta' Diċembru 1861.00 Iżda Dun Ġwann m'aċċettax din il-kariga u rriżenja fis-7 ta' Mejju 1866.1l Wara r-riżenja tal-Prepostu-elett Bugeja, il-Kan. Dun Ġwann Battista Borg baqa' jmexxi l-Parroċċa bħala Vigarju-Kurat.' Waslet il-festa ta' Santa Liena u f'din is-sena żżanżnu sett ta' sitt fjuretti għall-altar maġġur u velumeral tal-canavazzo d'oro.5 Iżda billi f'dik is-sena l-Prepositura kienet għadha vakanti, il-funzjonijiet tmexxew minn xi membru ieħor tal-Kapitlu. Lejlet il-festa saret it-Transulazzjoni tar-Relikwija segwita mill-Primi Vespri li saru bil-mużika tas-Surmast Filippu Bugeja. Wara tkantat il-Kumpieta u ngħatat il-Barka Sagramentali. L-għada, 18 t'Awwissu filgħodu, wara l-kant tal-Matutin, qrib it-8.00am, ħarġet il-purċissjoni numeruża li daħlet lura fil-knisja qrib l-9.45am. Ġiet iċċelebrata l-Quddiesa Solenni tal-festa li fiha sar il-paniġierku bit-Taljan mill-Kanonku tal-Katidral Dun Ġorġ Caruana. Wara nofs inhar sar paniġierku ieħor bil-Malti, mill-Kanonku Luigi Caruana tal-Kolleġġjata ta' Bormla. Wara tkantaw il-Vespri u l-Kumpieta u mbagħad saret ir-Reposizzjoni tar-Relikwija u ngħatat il-Barka Sagramentali. Fis-26 ta' Settembru 1866 sar konkors ieħor għall-Prepositura ta' Birkirkara. Il-konkorrenti kienu ħamsa u minn fosthom ingħażel il-Kan. Dun Salvatore Spiteri, Primiċerju tal-Kolleġġjata tal-Isla.'5 Il-Primiċerju Spiteri kien twieled fit-30 ta' Marzu 18225 u ġie ordnat saċerdot fl-1846. Fl-1852 ġie nnominat Kanonku Primiċerju tal-Kolleġġjata tal-Isla. Huwa ħa l-pussess ta' Prepostu Arċipriet ta' Birkirkara fit-13 ta' Marzu 1867 minn idejn il-Vigarju Ġenerali, il-Kanonku Vincenzo Galea.1$ Ara taħt 3l-VIl-1838. 10 A(rkivju) K(atidral) M(alta) C.E.M. R.U. 17 (1857-1874) / f. 24v. Liber Baptizmatorum XIV, Frar 1860 - Mejju1869. 15 A(rkivju) P(arrokkjali) S(englea) Reġistru tal-Magħmudijiet Nru. VIII, 104. Liber Baptizmatorum XIV, Frar 1860 — Mejju1869.